CELEX: 62018CN0783
Language: fi
Date: 2018-12-12 00:00:00
Title: Asia C-783/18 P: Valitus, jonka Euroopan unionin teollisoikeuksien virasto on tehnyt 12.12.2018 unionin yleisen tuomioistuimen (kuudes jaosto) asiassa T-313/17, Wajos v. EUIPO, 3.10.2018 antamasta tuomiosta

25.3.2019   
            
            
               FI
            
            
               Euroopan unionin virallinen lehti
            
            
               C 112/22
            
         
      Valitus, jonka Euroopan unionin teollisoikeuksien virasto on tehnyt 12.12.2018 unionin yleisen tuomioistuimen (kuudes jaosto) asiassa T-313/17, Wajos v. EUIPO, 3.10.2018 antamasta tuomiosta
      (Asia C-783/18 P)
      (2019/C 112/27)
      Oikeudenkäyntikieli: saksa
      
         Asianosaiset
      
      
         Valittaja: Euroopan unionin teollisoikeuksien virasto (EUIPO) (asiamies: D. Hanf)
      
         Muu osapuoli: Wajos GmbH
      
         Vaatimukset
      
      
                  —
               
               
                  valituksenalainen tuomio on kumottava
               
            
                  —
               
               
                  Wajos GmbH on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      EUIPO:n mukaan valituksenalaisella tuomiolla rikotaan asetuksen (EY) N:o 207/2009 (1) 7 artiklan 1 kohdan b alakohtaa. Unionin yleinen tuomioistuin on suorittanut virheellisen tutkinnan riidanalaisen merkin erottamiskyvystä, jättänyt tutkimatta kyseisen merkin merkityksellisiin seikkoihin nähden ja lisäksi soveltanut virheellisiä arviointiperusteita.
      Valituksenalaisella tuomiolla rikotaan lisäksi Euroopan unionin tuomioistuimen perussäännön 36 ja 53 artiklaa, koska sen perusteella kantaja tai unionin tuomioistuin eivät voi ymmärtää syitä, joiden johdosta unionin yleinen tuomioistuin päätyi kyseisen tuomion tuomiolauselman kannalta olennaiseen johtopäätökseen siitä, että riidanalaisen merkin muoto oli ”luonteeltaan poikkeuslaatuinen kyseisen alan vakiintuneisiin tapoihin nähden”.
      
         (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL 2009, L 78, s. 1).